103 kg. Så meget fisk har 6. klasserne på Ferslev Skole indtaget og på samme tid indtaget førstepladsen som den skole, der kunne spise mest fisk i Danmark. I tre uger har ni 6. klasser fra hele Danmark, inklusiv deres familier, konkurreret om, hvem der kunne spise mest fisk.

Referat:
Ni danske folkeskoler har konkurreret om, hvem der kunne spise mest fisk. Det blev 6. klasserne på Ferslev Skole, som løb af med sejren.